Document ID: 32014R0531

KOMISIJOS DELEGUOTASIS REGLAMENTAS (ES) Nr. 531/2014
2014 m. kovo 12 d.
kuriuo iš dalies keičiamas Europos Parlamento ir Tarybos reglamento (ES) Nr. 211/2011 dėl piliečių iniciatyvos I priedas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 7 straipsnio 3 dalį,
kadangi:
(1)
Reglamento (ES) Nr. 211/2011 7 straipsnio 2 dalyje nustatyta, kad pasiūlytos piliečių iniciatyvos registracijos metu bent ketvirtadalyje valstybių narių piliečių iniciatyvą pasirašiusiųjų skaičius turėtų atitikti Europos Parlamento narių, išrinktų kiekvienoje valstybėje narėje, skaičių, padaugintą iš 750. Tie minimalūs skaičiai nustatyti reglamento I priede;
(2)
2013 m. birželio 28 d. Europos Vadovų Taryba priėmė Sprendimą 2013/312/ES, kuriuo nustatoma Europos Parlamento sudėtis (2). Tuo 2013 m. birželio 30 d. įsigaliojusiu sprendimu nustatytas kiekvienoje valstybėje narėje išrinktų atstovų į 2014-2019 m. kadencijos Europos Parlamentą skaičius. 2014-2019 m. Europos Parlamento kadencija prasideda 2014 m. liepos 1 d.;
(3)
Reglamento (ES) Nr. 211/2011 I priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 211/2011 I priedas pakeičiamas šio reglamento priedu.
2 straipsnis
Šis reglamentas įsigalioja 20-ą dieną po jo paskelbimo Europos Sąjungos oficialiajame leidinyje.
Jis taikomas nuo 2014 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. kovo 12 d.

Labels: 10
15